Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea klima-aldaketaren Herritar-batzarrari buruz Ainhoa Aznárez Igarza andreak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatzen duenaren babesean, honako galdera hau aurkezten du, Landa Garapeneko eta Ingurumeneko kontseilariak irailaren 15eko Osoko Bilkuran ahoz erantzun diezaion:

Klima-aldaketaren Herritar-batzarra arautzen duen agindua prestatzearen aldez aurreko kontsulta publikoaren fasea hasita, zein dira Nafarroako Gobernuak eginen dituen hurrengo urratsak, hura eraginkorra izan dadin?

Iruñean, 2022ko irailaren 8an

Foru parlamentaria: Ainhoa Aznárez lgarza